SEGÉDLET

a

Mutatószámok, a projekt eredményképpen tervezett érték megadásával

14. számú melléklet kitöltéséhez

A Támogatói okirat 6.11 pontjában foglaltak alapján a Kedvezményezetteknek éves jelentéstételi kötelezettsége van. A jelentés tartalmi elemeit a Támogatói okirat 14. számú melléklete (Mutatószámok, a projekt eredményképpen tervezett érték megadásával) tartalmazza.

Kérjük adja meg a táblázatban kért adatokat. Az adatok viszonyítási bázis alapja a támogatási kérelem beadásakor értelmezett gazdálkodási, létszám, illetve a működési adatok. A projekt során tervezett, megvalósított változás értékeket szükséges szerepeltetni.

A táblázat projektidőszaki adataihoz a projekt végrehajtás, megvalósulás időtartamára vonatkozó adatokat szükséges szerepeltetni. **(Az adott év változását szükséges szerepeltetni az előző évhez képest.)**

A táblázat minden pontját ki kell tölteni. Amennyiben egy indikátor nem értelmezhető, abban az esetben a megfelelő cellákban a ’0’ értéket szükséges szerepeltetni!

Kérjük, hogy a táblázatban szereplő egyes mutatók esetében szerepeltetett értékeket, változásokat tételenként 2-3 mondatos kifejtéssel egy külön nyilatkozatban támassza alá, magyarázza az értéket.

Felhívjuk a figyelmét, hogy a támogatott tevékenység megvalósítása akkor tekinthető befejezettnek, ha a támogatott tevékenység a Támogatói okiratban meghatározottak szerint teljesült, a megvalósítás során keletkezett számlák kiegyenlítése megtörtént, a költségvetésből nyújtott támogatással létrehozott vagy beszerzett eszköz aktiválásra került (a projekt fizikailag és pénzügyileg is befejezett), és a kedvezményezettnek a támogatott tevékenység befejezését tanúsító, hatósági engedélyekkel és bizonylatokkal alátámasztott kifizetési igénye jóváhagyásra került és a nyújtott támogatás folyósítása megtörtént.

Kérjük, hogy vegye figyelembe, hogy a fenntartási időszak kezdete a projekt megvalósítás befejezését követő nap.

A fenntartási időszak jelen Felhívás esetében a projekt megvalósítás befejezését követő 5 évig, KKV-k esetében 3 tart.

Ennek megfelelően kérjük figyeljenek arra, hogy a projekt megvalósítási idejére vállalt mutatók értékeinek, összegeinek összhangban kell állniuk a fenntartási időszakban vállalt mutatók értékeivel, összegeivel.

**Felhívjuk a figyelmét, hogy a Kedvezményezettnek a jelentéstételi kötelezettségek elmulasztása esetén a támogatási összeg terhére 100.000,-Ft, azaz egyszázezer forint összegű visszafizetési kötelezettsége van.**

Kérjük, hogy az adatszolgáltatási kötelezettségnek maradéktalanul eleget tenni szíveskedjen.

A választ az beszallito@ifka.hu e-mail címre, valamint postai úton az alábbi postacímre várjuk : IFKA Közhasznú Nonprofit Kft. 1387 Budapest, Postafiók 17.

Kérjük, hogy a küldeményen jól láthatóan tüntesse fel a Felhívás kódszámát, és a támogatási kérelem / Támogatói okirat azonosító számát (pl.: BFP-2019-2020-000xx), a támogatást igénylő nevét és címét.